stanford-oval/wikipedia huggingface dataset:
Mestarit salilla

| Mestarit salilla Tony Halme |
| --- | --- | --- |

Studioalbumin tiedot
 Julkaistu: Heinäkuussa 2001
 Tyylilaji: pop, rock, tanssipop, huumorimusiikki, rap
 Kesto: 46.06
 Levy-yhtiö: Edel Music
Listasijoitukset
  23. 
Mestarit salilla on Tony Halmeen ensimmäinen ja ainoa albumi. Se ilmestyi vuonna 2001. Levyltä julkaistiin kolme singleä, Viikinki (1999), Mä oon tällainen (2000) ja Painu pelle hiiteen (2001), joista ensimmäinen myi kultaa. Kappaleista Viikinki ja Kuningas voittamaton on tehty myös musiikkivideot.
Kappaleet

Viikinki – 3.13
Mä oon tällainen – 3.44
Painu pelle hiiteen – 3.43
Kuningas voittamaton – 3.17
Fysiikkaa – 3.19
Jos jotain yrittää – 3.04
Tony, missä sä oot? – 2.57
Läähätän ja läkähdyn – 3.14
Turpa kii! – 4.25
Tahdon olla sulle hellä – 3.55
Jos sä tartut mun hanuriin – 3.06
Samurai – 3.32
Alibi – 3.10
Nukkumatti – 1.20
Aiheesta muualla

Tony Halme Last.fm:ssä (englanniksi)
Moisés Hurtado

| 0 | 1 | 2 |
| --- | --- | --- |

Henkilötiedot
Koko nimi: Moisés Hurtado Pérez
Syntymäaika: 20. helmikuuta 1981 (ikä 43)
Syntymäpaikka: Sabadell, Espanja
Pelipaikka: keskikenttäpelaaja
Pituus: 185 cm
Junioriseurat
1996–1999: Espanyol
Seurat
| Vuodet | Seura | O (M) |
| 1999–2004 2002–2010 2004–2005 2010–2011 2011–2013 2013–2014 | Espanyol B Espanyol → Eibar (laina) Olympiakos Granada Girona | 129 (6) 146 (3) 33 (1) 16 (0) 18 (0) 13 (2) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.
Moisés Hurtado Pérez (s. 20. helmikuuta 1981 Sabadell, Espanja) on espanjalainen jalkapalloilija. Hän edusti vuonna 2014 päättyneellä pelaajaurallaan Espanjan La Ligassa Espanyolia ja Granadaa sekä Kreikan Superliigassa yhden kauden ajan Olympiakosta. Hän oli pelipaikaltaan puolustava keskikenttäpelaaja.
Ura

Hurtado on Espanyolin junioriakatemian kasvatti. Edustusjoukkueessa hän teki ensiesiintymisensä kaudella 2001–2002 mutta pelasi kuitenkin suurimman osan kaudesta reservijoukkueessa.
Pelattuaan kauden 2004–2005 lainalla Eibarissa Hurtado palasi takaisin Espanyoliin. Hänestä tuli tärkeä osa barcelonalaisjoukkueen keskikenttää. Ensimmäisen pääsarjamaalinsa hän teki kaudella 2006–2007 kotiottelussa Celta Vigoa vastaan. Hurtado pelasi myös Sevillaa vastaan käydyssä vuoden 2007 UEFA Cupin finaalissa Hampden Parkilla. Hän kuitenkin joutui jättämään kentän 67. peliminuutilla saatuaan toisen varoituksensa.
Muskingum

| Muskingum |
| --- | --- |
 Muskingum Mariettassa
Alkulähde:  Coshocton
Laskupaikka:  Marietta
Maat:  Yhdysvallat
Pituus:  180 km
Valuma-alue:  20 852 km²
Muskingum on 180 kilometriä pitkä joki Yhdysvalloissa Ohion osavaltion itäosassa. Se syntyy Tuscarawasin ja Walhondingin yhdistyessä Coshoctonissa, virtaa etelään Zanesvillen ja McConnelsvillen ohi ja yhtyy Ohiojokeen Mariettassa. Joen nimi tulee algonkin-kielestä ja tarkoittaa luultavasti jokivartta.
Valuma-alue.
Muskingum on pisin kulkukelpoinen joki joka on kokonaan Ohiossa. Se on toiminut pitkään kulkureittinä Ohiojoelta pohjoiseen. Jokea säännöstellään kymmenen käsikäyttöisen sulkuportin ja patojen järjestelmällä. Se tehtiin kaupallisen liikenteen tarpeisiin, mutta nykyisin sitä käyttää vuosittain noin seitsemäntuhatta huviveneilijää. 160 vuotta vanha sulkujärjestelmä kuuluu National Register of Historic Places -luetteloon.
Joen tulva-alueella kasvaa saksanpähkinää, jalavia, poppeleita ja plataaneita. Sen rantoja reunustavat papavitiheiköt. Rantakasvillisuus antaa suojaa monille linnuille ja nisäkkäille. Joesta on kalastettu valtavia monnin sukuisia Pylodictis olivaris -kaloja, ja aikaisemmin siellä oli runsaasti jättihaukia. Muskingumissa ja sen sivujoissa elää myös harvinaisia makean veden simpukkalajeja.
Aiheesta muualla

Kuvia tai muita tiedostoja aiheesta Muskingum Wikimedia Commonsissa
Hengitysvajaus

Hengitysvajaus on elinhäiriö, jossa keuhkot eivät pysty ottamaan riittävästi happea tai tuulettamaan hiilidioksidia pois elimistöstä. Teknisinä raja-arvoina tässä hengitysilman ja valtimoveren välisessä kaasujenvaihdon häiriössä pidetään valtimoveren happiosapaineen (aB-pO2) arvoa alle 8 kPa (hypoksemia, veren vähäinen happipitoisuus) tai hiilidioksidiosapaineen (aB-pCO2) arvoa yli 6,0 kPa (hyperkapnia, hiilidioksidin kertyminen).
Ominaisuudet

Akuuttiin eli äkilliseen hengitysvajaukseen liittyy välittömien hoitotoimien tarve kudosten happeuttamiseksi, hiilidioksidin poistamiseksi ja hengitystyön lisäämiseksi. Krooninen eli pitkäaikainen hengitysvajaus on tyypillisesti vain unen, hengitystieinfektion tai muun ärsykkeen seurauksesta pahenemisvaiheissa käyvä ja hitaasti etenevä tila, jossa ensisijaisesti hoidetaan liiallista hyperkapniaa hengityslaitteella. Äkillinen hengitysvaikeusoireyhtymä (ARDS) on taas vaikeaa hengitysvajausta aiheuttava tila, johon liittyy erityisesti akuutti keuhkotulehdus, keuhkovaurio ja keuhkopöhö.
Syyt

Hengitysvajauksen syihin kuuluvat alveolitason kaasujenvaihdon, keuhkotuuletuksen (ventilaatio), hengityskeskuksen, hermojen, hengityslihasten, rintakehän, keuhkojen tai keuhkoverenkierron häiriöt.
Näitä häiriöitä voivat aiheuttaa muun muassa myrkytykset (esim. opioidit tai hiilimonoksidi), keskushermostosairaudet, tajuttomuus, selkäydinvamma, myeliitti, infektiot, hermolihassairaudet (esim. myasthenia gravis, ALS, lihasdystrofiat), polyradikuliitti, rintakehän ja pallean vammat, paineilmarinta, kyfoskolioosi, lihavuus, ilmateiden ahtaumat (esim. vierasesine, kasvain, eritteet, astma tai keuhkoahtaumatauti), keuhkokudossairaudet (esim. keuhkokuume, ARDS, keuhkopöhö, keuhkofibroosi), keuhkoembolia, anemia, kouristuskohtaukset ja uniapnea.
Vaikutukset

Hengitysvajaus voi aiheuttaa veren happiosapaineen laskua (hypoksemia) hiilidioksiosapaineen nousua (hyperkapnia) ja happamuuden kasvua (asidoosi), hengitysvaikeutta, hengenahdistusta, apuhengityslihasten käyttöä ja hengitystaajuuden kasvua, levottomuutta, väsymystä, ihon ja limakalvojen sinertymistä (syanoosi), punasolujen liikatuotantoa (polysytemia), sydämen oikean puolen kuormitusta, sekavuutta ja tajuttomuutta.
Alveolitason kaasujenvaihtohäiriö aiheuttaa ensisijaisesti hypoksemiaa, kun hiilidioksidia poistuu vielä riittävästi, ja keuhkotuuletuksen häiriö aiheuttaa ensisijaisesti hyperkapniaa, koska hiilidioksidin kerääntyminen aiheuttaa ensin enemmän haittaa. Akuutti keuhkotuuletuksen häiriö aiheuttaa yleensä asidoosin, mutta kroonisessa häiriössä happamuus (pH) on viiterajoissa. Yönaikainen keuhkotuuletuksen häiriö voi aiheuttaa yöheräilyä, aamupäänsärkyä, tokkuraisuutta sekä muistin ja keskittymiskyvyn heikentymistä.
Diagnostiikka

Hengitysvajauksen diagnostiikka perustuu kliiniseen haastatteluun (anamneesi) ja tutkimukseen (status), pulssioksimetriaan, valtimoverikaasuanalyysiin ja virtaus-tilavuusspirometriaan.
Hoito

Hengitysvajauksen hoito perustuu hengitystien turvaamiseen tarvittaessa keinoilmatiellä (esim. intubaatio, trakeostomia), lisähappihoitoon esim. venturimaskilla tai nenäviiksillä, keuhkotuuletuksen avustamiseen esim. CPAP-, 2PV- tai respiraattorihoidolla sekä syynmukaisiin hoitoihin.
Hoitotavoitteet asetetaan tapauskohtaisesti, mutta tyypillisesti riittävä ääreisveren happisaturaatio (SpO2) on yli 90 % ja valtimoveren happiosapaine (pO2) noin 8-10 kPa, hiilidioksidiosapaine (pCO2) alle 6 kPa ja pH yli 7.35. Akuutissa hengitysvajauksessa pyritään korkeampaan, noin 94–98 %:n happisaturaatioon, jos ei ole vaaraa siitä, että lisähappi lamaa hengityskeskusta liikaa. Näin tapahtuu hiilidioksidin kertymiseen taipuvaisilla, kuten kroonisessa keuhkoahtaumataudissa, jonka yhteydessä pyritään noin 88–92 % tai aiemmin sopineelle tasolle. Harvinaisempiin hoitomuotoihin kuuluvat palleahermotahdistus ja hengitysstimulanttihoito (esim. medroksiprogesteroni, asetatsolimamidi, almitriini).
Aiheesta muualla

Rita Linko (5.5.2012) Äkillisen hengitysvajauksen esiintyvyys, ennuste, hoito ja kustannusvaikuttavuus (tiivistelmä väitöksestä, pdf) (Arkistoitu – Internet Archive) (finnanest.fi)
Muskogee (albumi)

| 20 suosikkia – Muskogee Hurriganes |
| --- | --- | --- |

Kokoelmalevyn tiedot
 Julkaistu: 2001
 Tyylilaji: rock and roll
 Kesto: 59.35
 Levy-yhtiö: Warner Music Finland
Hurriganesin muut julkaisut
| 25 Golden Greats 1997 | 20 suosikkia – Muskogee 2001 | 20 suosikkia – Let's Go Rocking Tonight 2001 |
20 suosikkia – Muskogee on vuonna 2001 julkaistu Hurriganesin kokoelma-albumi.
Kappaleet

Muskogee (2:19)
Ruby baby (2:06)
Shanandoah (4:02)
I'm ready (1:50)
Let's drink today (1:58)
Oh yeah! (2:55)
Lipstic - man (2:20)
Moon is rising (2:34)
Say yeah (2:58)
Night'n day (2:16)
Hot city (2:10)
Gypsy girl (4:15)
Blue heaven (3:15)
Chippy cheap (2:45)
Doreen (3:47)
Indian woman (2:37)
Rock'n roll fever (4:26)
On the border (4:00)
Skyline (2:15)
Wicked woman (3:59)
Muskottipuu

| Muskottipuu |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Magnolianae
Lahko::  Magnoliales
Heimo::  Muskottikasvit Myristicaceae
Suku::  Muskottipuut Myristica
Laji::  fragrans
Kaksiosainen nimi
 Myristica fragrans  Houtt. 
Katso myös
   Muskottipuu Wikispeciesissä   Muskottipuu Commonsissa 
Infobox OKNimi-testi OKIUCN-testi OK: 
Hedelmää kantava muskottipuu.
Muskottipuu (Myristica fragrans) on ikivihreä puu, joka on kotoisin Molukeilta eli Maustesaarilta. Sitä kasvatetaan nykyisin myös muualla Indonesiassa sekä Karibialla, Papua-Uudessa-Guineassa ja Intiassa.
Muskottipuun siemen eli muskottipähkinä on munanmuotoinen 2–3 cm pitkä, alle 2 cm leveä siemen. Sitä jauhetaan ja käytetään mausteena. Myös saman kasvin kuivatettua siemenvaippaa voidaan käyttää mausteena, ja sitä kutsutaan muskottikukaksi. Muskotti on yksi perinteisistä kallisarvoisista keskiajan mausteista, joita arabit kuljettivat Eurooppaan Intian valtameren yli.
Muskottipähkinä sisältää myristisiiniä, elemisiiniä ja safrolia. Se on suurina annoksina nautittuna hallusinogeeni.
Aiheesta muualla

Do You Know About the Narcotic Effects of Nutmeg? (Arkistoitu – Internet Archive) AlterNet/Entheogen Review 5.6.2009.
Stupid Drug Story of the Week: The nutmeg scare. Slate 14.10.2010.
International Programme on Chemical Safety (IPCS), Inchem: Myristica fragrans (englanniksi)
Dr. Duke's Phytochemical and Ethnobotanical Databases: Myristica fragrans (Arkistoitu – Internet Archive) (englanniksi)
Centre for Agriculture and Biosciences International (CABI): Myristica fragrans (nutmeg) (englanniksi)
Gernot Katzer's spice pages: Nutmeg and Mace (Myristica fragrans) (englanniksi)
AntroBlogi: Mahtava muskottipähkinä
Musée d’Art Moderne Grand-Duc Jean

Näkymää museon sisäänkäynnistä vuonna 2008
Musée d'Art Moderne Grand-Duc Jean, lyhyemmin Mudam, on modernin taiteen museo Luxemburgin kaupungissa Luxemburgissa. Se vihittiin käyttöön 1. heinäkuuta 2006. Museo on omistettu Luxemburgin suurherttua Jeanille. Museon rahoituksesta vastaa Luxemburgin valtion kulttuuriministeriö. Museorakennuksen on suunnitellut Pritzker-palkittu arkkitehti I. M. Pei, ja se maksoi noin 88 miljoonaa euroa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Moreno Valley

| Moreno Valley |
| --- | --- |
 Tekojärvi kaupungin pohjoisosassa
 lippu:  vaakuna

 Moreno Valley
 Koordinaatit: 33°56′35″N, 117°13′42″W 
Valtio:  Yhdysvallat
Osavaltio:  Kalifornia
Piirikunta:  Riverside
Hallinto:  
 – Pormestari:  Yxstian Gutierrez
Pinta-ala:  
 – Kokonaispinta-ala:  133,30 km²
 – Josta vettä:  0,50 km² (0,39 %)
Korkeus:  497
Väkiluku (2017):  207 226
 – Väestötiheys:  1554,6 as./km²
Aikavyöhyke:  UTC-8
Lempinimi::  MoVal
Motto::  People, Pride, Progress!
 
 http://www.moreno-valley.ca.us/ 
Infobox OKVirheellinen NIMI-arvo: 
Moreno Valley on kaupunki Kaliforniassa Riversiden piirikunnassa. Se on suhteellisen uusi kaupunki, mutta sen nopea kasvu 1980-luvulta 2000-luvulle teki siitä piirikuntansa toiseksi suurimman kaupungin.
Historia

Kaupungin alueella on ollut asutusta 2300 vuotta sitten. Kaupungissa on ainakin 200 eshistoriallista arkeologista kohdetta, joista valtaosa on kreosoottimyllykiviä. Kaupungista on löydetty myös kalliotaidetta. Ensimmäiset espanjalaiset tiedustelijat kohtsivat alueella shohoneja ja luiseñoja, joiden lisäksi alueella eli myös serranoja ja cahuilloja.
Alueelle alkoi muuttaa yhdysvaltalaisia vuonna 1850, kun Kalifornia liittyi Yhdysvaltoihin. Maanviljelijät saivat vetensä San Bernardino -vuorten Bear Valleystä, josta Frank Brownin omistama Bear Valley Land and Water Company -niminen yritys pumppasi sitä vuodesta 1883 lähtien. Samoihin aikoihin kaupunki sai nykyisen nimensä, joka viittaa Frank Browniin (sukunimi suom. 'ruskea', esp. moreno). Vuonna 1918 Yhdysvaltain ilmavoimat rakensi kaupunkiin tukikohdan, jossa aluksi koulutettiin lentäjiä mutta josta myöhemmin tuli täysi tukikohta.
1980-luvulla kaupunki kasvoi voimakkaasti osavaltion talouspyrähdyksen myötä, mikä vaikutti osaltaan siihen, että vuonna 1984 Edgemontin, Sunnymeadin ja Morenon yhteisöt yhdistyivät ja itsenäistyivät Moreno Valleyn kaupungiksi.
Väestö

Vuoden 2010 väestönlaskennan mukaan kaupungissa oli 193 365 asukasta ja asukastiheys 1450,4 as./km2.Asukkaista 36 546 (18,9 %) oli ei-latinalaisamerikkalaisia valkoisia, 34 889 (18 %) mustia, 1721 (0,9 %) Amerikan alkuperäisasukkaita, 11 867 (6,1 %) aasialaisia, 1117 (0,6 %) tyynenmerensaarelaisia, 51 741 (26,8 %) muista roduista ja 11 061 (5,7 %) kahdesta tai useammasta rodusta. Latinalaisamerikkalaisia oli kaikista roduista 105 169 (54,4 %).
Kotitalouksia oli 51 592, joista 28 586:ssa (55,4 %) oli lapsia, 29 000 (56,2 %) oli yhdessä asuvia heteropareja, 9990:ssä (19,4 %) oli naimaton nainen ja 4191:ssä (8,1 %) oli naimaton mies. Naimattoia heteropareja oli 3627 (7 %), ja homopareja oli 375 (0,7 %). 6094 (11,8 %) kotitalouksista koostui yksin asuvista, ja 1611:ssä (3,1 %) oli yli 65-vuotias henkilö. Keskimääräinen kotitalouden koko oli 3,74 henkeä. Perheitä oli 43 181 (83,7 %), ja keskimääräinen perheen koko oli 3,99 henkeä.
Alle 18-vuotiaita oli 62 496 (32,3 %), 18–24-vuotiaita 23 563 (12,2 %), 25–44-vuotiaita 53 726 (27,8 %), 45–64-vuotiaita 41 446 (21,4 %) ja yli 65-vuotiaita 12 134 (6,3 %). Mediaani-ikä oli 28,6 vuotta. Sataa naista kohden oli 95,1 miestä.
Asuinrakennuksia oli 55 559 tiheydellä 416,7 neliökilometriä kohden. Niistä 33 393 (64,7 %) oli omistajien asuttamia ja 18 199 (35,3 %) vuokralaisten asuttamia.
Vuosina 2009–2013, kotitalouden mediaanitulot olivat 54 918 dollaria
Aiheesta muualla

Kuvia tai muita tiedostoja aiheesta Moreno Valley Wikimedia Commonsissa
Musée de l’Armée

Musée de l’Arméen kokoelmiin kuuluvia Ludvig XV:n aikaisia ranskalaisia kanuunoita Hôtel des Invalidesin pääpihalla.
Musée de l’Armée on Pariisin Hôtel des Invalidesin yhteydessä toimiva sotahistoriallinen museo.
Musée de l’Armée on yksi maailman suurimpia sotahistoriallisia museoita, ja sillä on maailman kolmanneksi suurin historiallisten aseiden kokoelma. Museon näyttely kuvaa sotahistoriaa kivikaudelta aina toisen maailmansodan loppuun saakka. Kokoelmiin kuuluu kaikkiaan noin puoli miljoonaa esinettä, ja museon näyttelytilat ovat 8 000 neliömetrin laajuiset. Musée de l’Armée luotiin vuonna 1905 yhdistämällä kaksi vanhempaa sotahistoriallista museota, vuonna 1796 perustettu ja vuodesta 1871 Hôtel des Invalidesissa toiminut Tykistömuseo (Musée de l'artillerie) ja taidemaalari Édouard Detaillen johdolla vuonna 1896 perustettu yksityinen Armeijan historiallinen museo (Musée Historique de l'Armée).
Nykyisin Musée de l’Arméen tilat on jaettu seitsemäksi kokonaisuudeksi: pääpihalla näytteillä oleva historiallisten tykkien kokoelma, 1200–1600-lukujen haarniskoja ja aseita sisältävä vanhojen aseiden osasto, vuosien 1643–1870 sotahistoriaa esittelevä modernin ajan osasto, vuosien 1871–1945 sotia esittelevä nykyajan osasto, pienoismalleja ja sotilassoittimia esittelevä erikoisnäyttely sekä Charles de Gaulle -osasto. Museosta on yhteys myös Saint-Louis-des-Invalides-kappeliin ja varsinaiseen Invalidikirkkoon, jonka tunnetuin nähtävyys on Napoleonin hauta. Musée de l’Arméen kokoelmiin kuuluu myös muun muassa Jean Auguste Dominique Ingresin kuuluisa maalaus Napoleon I keisarillisella valtaistuimellaan.
Aiheesta muualla

Kuvia tai muita tiedostoja aiheesta Musée de l’Armée Wikimedia Commonsissa
Museon kotisivu (ranskaksi)
Mulle kaikki heti nyt

| Mulle kaikki heti nyt Tommy Tabermann |
| --- | --- | --- |

Studioalbumin tiedot
 Äänitetty : 2002, 2004
 Julkaistu: 2004
 Formaatti: CD
 Levy-yhtiö: Helsinki Records
Mulle kaikki heti nyt on Tommy Tabermannin vuonna 2004 julkaistu albumi. Albumin julkaisi Helsinki Records.
Albumin kappaleet on säveltänyt Maki Kolehmainen ja sanoittanut Tommy Tabermann. Kappaleissa Tabermann lausuu runojaan ja lauluosuudet esittävät artistivierailijat.
Albumin kappale ”Kiitti vitusti” levytettiin vuonna 2002. Kappale oli alun perin tarkoitus julkaista Pelastakaa Lapset ry:n Tiukula-hanketta tukemalla Hullut mielenterveyden puolesta -albumilla, mutta se hyllytettiin kappaleen sanoituksen vuoksi. Kappaleen sanoitus oli Tabermannin vuonna 2001 julkaistussa kirjassa Passionara olevan samannimisen runon teksti.
Kappaleet

Jokihelmi
Mullekaikkihetinyt
Tie
Kaksi suuta
Jumalten juoma
Suoraa huutoa sormi nenässä
Niitylle sinut veisin
Miehen elämää
Tango d´amor
Kiitti vitusti (feat. Vera)
Oodi vesipisaralle
Aiheesta muualla

Mulle kaikki heti nyt discogs.com -sivustolla
Moisés

| 0 | 1 | 2 |
| --- | --- | --- |

Henkilötiedot
Koko nimi: Moisés Moura Pinheiro
Syntymäaika: 25. heinäkuuta 1979 (ikä 45)
Syntymäpaikka: Nanuque, Brasilia
Pelipaikka: keskuspuolustaja
Pituus: 186 senttimetriä
Seura
Seura: Al-Rayyan
Pelinumero: 5
Seurat
| Vuodet | Seura | O (M) |
| 1998–2001 2002–2003 2003–2005 2005–2008 2007 2007–2008 2008–2011 2011– | Vitória Spartak Moskova Krylja Sovetov Cruzeiro → Flamengo → Boavista Braga Al-Rayyan | 46 (1) 43 (2) 22 (1) 23 (1) 4 (0) 15 (0) 54 (2) 2 (0) |
 Seurajoukkueuran tilastot kattavat vain kansalliset sarjat, päivitetty 18. helmikuuta 2011.
Moisés Moura Pinheiro, yleensä vain Moisés (s. 25. heinäkuuta 1979 Nanuque, Brasilia) on brasilialainen jalkapalloilija. Hän edustaa qatarilaista Al-Rayyania ja on pelipaikaltaan keskuspuolustaja.
Ura

Moisés siirtyi kotimaastaan ensi kertaa Eurooppaan vuonna 2002, kun hän teki sopimuksen venäläisseura Spartak Moskovan kanssa. Ennen paluutaan takaisin Brasiliaan hän edusti vielä toista venäläisseuraa Krylja Sovetovia.
Vuonna 2008 hän siirtyi portugalilaisseura Sporting Clube de Bragaan.
Aiheesta muualla

Moisésin esittely ForaDeJogo-sivustolla (portugaliksi)
Museum of the City of New York

| Museum of the City of New York |
| --- | --- |

Tyyppi:  Taidemuseo 
Sijainti:  Manhattan 
Perustettu:  1923  
Kotisivut:  mcny.org 
Koordinaatit:  40°47′31″N, 73°57′07″W
 fiMuseum of the City of New York 
  
Museum of the City of New York on taidegalleria ja museo New Yorkissa. Museon kokoelmiin kuuluu maalauksia, piirustuksia, grafiikkaa, valokuvia, pukuja, koriste-esineitä ja huonekaluja ja monia asiakirjoja. Museorakennus on tehty tiilestä ja kalkkikivestä. Rakennus valmistui vuonna 1930. Museon pääsymaksu on aikuiselta 10 dollaria.
Aiheesta muualla

Kuvia tai muita tiedostoja aiheesta Museum of the City of New York Wikimedia Commonsissa
Kotisivut
Mushrifin kansallispuisto

Mushrifin kansallispuisto on luonnonsuojelualue Dubaissa, noin 15 km kaupungin keskustasta itään. Se on perustettu vuonna 1974.
Puistossa kasvaa meskite-sukuun kuuluvan Prosopis cineraria-puun muodostamaa metsää, jonka suojissa elää monia lintulajeja, kuten arabiantimali ja persianpöllönen.
Puiston alueella on myös monia ihmisen rakentamia kohteita kuten pyöräteitä, vaellusreittejä ja leikkipuisto. Siellä voi grillata tai ratsastaa ponilla tai kamelilla.
Aiheesta muualla

Kuvia tai muita tiedostoja aiheesta Mushrifin kansallispuisto Wikimedia Commonsissa
Musée du Montparnasse

Musée du Montparnasse
Musée du Montparnasse oli museo Pariisissa. Museo avasi ovensa vierailijoille 28. toukokuuta 1998. Museo suljettiin 2015.
Montparnassen museon perustivat Roger Pic ja Jean-Marie Drot vuonna 1996. Se sijaitsi rakennuksessa, jossa oli 1900-luvun alussa Marie Vassilieffin ateljee, jossa myös monet alueen taiteilijat pystyivät ruokailemaan halvalla. Siellä vierailivat aikanaan muun muassa Pablo Picasso, Henri Matisse, Georges Braque, Amedeo Modigliani ja Chaïm Soutine.
Roger Pic oli vastustanut alueen kiinteistösuunnitelmia ja perusti siksi museon, joka oli myös alueen kulttuurikeskus. Museossa oli töitä, joita olivat tehneet 1900-luvun alussa Montparnasselle eri puolilta maailmaa muuttaneet taiteilijat. Välillä museossa oli myös näyttelyitä nykyisten sekä edesmenneiden montparnasselaisten taiteilijoiden töistä.
Pariisin kaupunki sulki museon vuonna 2015. Se oli ollut myös aiemmin suljettuna syyskuussa 2013, kun paikallishallinto oli tehnyt sinne tarkistuksen. Tarkistuksen mukaan museolla ei ollut pysyvää kokoelmaa, jonka perusteella se pystyi peruuttamaan museon ja kaupungin välisen sopimuksen. Kaupunki omisti museon rakennuksen.
Aiheesta muualla

Musée du Montparnasse
Moresnet

Moresnet tai Puolueeton Moresnet (esperantoksi Neutra Moresneto) oli vuosina 1816–1919 Kelmisin ympärillä sijainnut 3,5 neliökilometrin laajuinen belgialais-preussilainen yhteishallintoalue. Napoleonin sodat päättäneessä Wienin kongressissa ei päästy sopimukseen alueen jaosta Preussin ja Alankomaiden välillä alueella sijainneiden sinkkikaivosten takia. Vuonna 1816 Aachenin sopimuksessa sovittiin, että Moresnet'n alue jaettaisiin kolmeen osaan. Itse Moresnet'n kylä liitettiin silloiseen Alankomaihin kuuluvaan  Liègen provinssiin, kun taas preussilainen Moresnet (ensimmäisen maailmansodan jälkeen Neu-Moresnet) liitettiin Preussin Reininmaan provinssiin. Lopusta Moresnet´n kaivosalueesta tehtiin yhteishallintoalue.
Moresnet sijaitsi noin 7 kilometriä lounaaseen Aachenista, suoraan etelään Belgian, Saksan ja Alankomaiden rajojen kohtauspisteestä Vaalserbergillä. Ensimmäisen maailmansodan jälkeen alue liitettiin osaksi Belgiaa tammikuussa 1920. Saksa annektoi alueen 1915 ja 1940, kunnes 1944 alue jälleen palautettiin Belgialle.